钦定古今图书集成/历象汇编/历法典/第087卷 > 《新法历书三》 > 图
## 钦定古今图书集成/历象汇编/历法典/第087卷 > 《新法历书三》 > 图

午正对处各开一口深与子午圈及铜耳之阔等宽如其圈与铜耳之厚取其便于高下出入已耳如图内层分三百六十度为四象限每象限各九十度外层周分刻数并十二大时乃午在南子在北甲乙其口也宽窄之势以紧容子

午圈及铜耳为度，而子午圈之面则又平分地平居
浑仪之中焉。

制外等内不等圈

因太阴本圈用以显交食者，故体势稍小，居仪之中，
距日约远，应随浑仪旋转。又能依左右那动，乃代月
轮从黄道并出黄道内外者，必更借一轮与之等以
支之。法本轮两面皆无度数，独以十字平分为四界，
即于正相对二界上各安铜条，外出少许，各条于末
端少锐，用以入黄极所出二铜条中，即安于前所云
“过冬夏二至之圈”者。复于彼二界向内斜开小孔，深
入圈面之半，以其能受月轮圈，且得出入黄道内外。
其太阴圈外周与前圈等齐，内周略阔，为其另加竖
圈，为月轮所附以旋转者，亦无度数。独一面分四界，
为正中二交阴阳二历之限。故于交处外开小孔，与
前圈斜孔相交，加以铜结入圈其中以固之，从交处
向左，因其圈偏内，即以所交为正交，内半圈皆阴历。
从此而圈复偏外，即以所交为中交，外半圈皆阳历。
如图甲乙丙丁为所借圈，于正对处载铜条为乙丁。